GiliGold/VAD_KnessetCorpus huggingface dataset:
זבולון אורלב: חברים, אני חושב שכן קראנו את זה ואני חושב שכן קיימנו דיון בעניין הזה.
מירב ישראלי: אבל לא החלטנו באופן מפורט.
מירב ישראלי: הוועדה החליטה ב-69 רק לגבי הפטור המלא, יכול להיות שאני טועה, אבל יש עוד הרבה סעיפים פה שזה לא פטור מלא, זה מי שיש לו ככה, אז ככה---
זבולון אורלב: אז תעשו בהתאמה.
מירב ישראלי: אבל איך תקבע בין 5 ל-7?
מירב ישראלי: אז זה יבוא לוועדה בחזרה.
מירב ישראלי: דיברנו עליו.
מירב ישראלי: היה כיוון של הוועדה ללכת לקיצור של התקופות.
מירב ישראלי: לפי הבנתי לא היתה החלטה סופית והוחלט לחזור לזה אחרי הוראות המעבר.
זבולון אורלב: החלטת הוועדה, שוב, שהתחולה ההדרגתית היא 6 שנים, היא לא 10 שנים.
רן רידניק: בהתחלה 40 ילדים עד 3 שנים, ואחר כך עד 20 ילדים בשנה השלישית ושנה חמישית אמרנו 14 ילדים ואחרי זה 7.
יצחק קדמן: אבל זה לא כמו שכתוב פה.
מירב ישראלי: לא, פה לא כתבתי כי אמרנו שזה לא סופי.
זבולון אורלב: אז הנה חזרנו היום לזה ואנחנו מסכמים את 68 על פי מה ש...
זבולון אורלב: אתה יכול לחזור על זה?
רן רידניק: אמרנו שביום הראשון 40 פעוטות ומעלה.
מירב ישראלי: 40 זה הראשון.
רן רידניק: בשנה השלישית 20, בשנה החמישית אמרנו 14 ובשנה השישית כולם, החל מ-7.
זבולון אורלב: 68, יש למישהו הערה?
גלי עציון: אנחנו נחזור על שתי הערות.
גלי עציון: לדעתנו צריך תחולה מיידית על כל הנושא של התנאים הפיזיים, בטיחותיים וסביבתיים שהיעדרם עלול לסכן, וזה צריך להיות מה שייכנס לתוקף באופן מיידי, ולאחר מכן אנחנו חושבים שצריך להיות היפוך הפירמידה, כי דווקא המעונות הגדולים, שברובם זה המעונות של הארגונים, מעונות בעלי סמל מעון, מפוקחים ועומדים בסטנדרטים.
זבולון אורלב: הבנתי את הערתך.
זבולון אורלב: קודם כל אני תומך בדעתך, אני חושב שבאופן עקרוני את צודקת, אלא שאנחנו חייבים להיות גם מציאותיים לגבי יכולת המשרד להתמודד עם החוק הזה ולכן נקטו בדרך הזאת, כדי להיות יותר בטוחים שיש אפשרות להתמודד במסגרת התקציבים ותקני כח האדם שהמשרד יכול להעמיד לרשות.
זבולון אורלב: באופן עקרוני, כפתרון בית ספר, את צודקת מאוד, אבל לצערנו אנחנו צריכים גם להתחשב, ואני אומר בצער, באפשרויות, ביכולות, בתקציבים ובתקני כח האדם, ובצער רב וביגון קודר אני נאלץ להסכים לדבר הזה כדי להיות מציאותיים.
זבולון אורלב: רבותיי, אנחנו בעצם מסכמים שבדיון בפעם הבאה קודם כל על ועדת ערר, בפעם הבאה אנחנו מדברים על מה עוד?
יובל אביעד: הוראות מעבר.
זבולון אורלב: אם הממשלה רוצה להציע משהו בעניין המבדקות, לצורך העניין ה-5 שנים.
מיטל להבי: כפילות של רישוי, כפילות הדרישות של השימוש החורג.
זבולון אורלב: לא, כפילות הדרישות, זה לא יהיה בחוק, זה יהיה בתקנות.
מירב ישראלי: לא, זה הפיקוח של המסגרות המעורבות.
זבולון אורלב: הסדרי הפיקוח, על מנת להבטיח פיקוח אחד.
קריאה: נושא תקציב.
זבולון אורלב: הוא לא סעיף בחוק הזה.
זבולון אורלב: ההיתר לשימוש חורג.
קריאה: וגם סעיף 14, מעון שפעל 10 שנים מקבל רישיון ל-5 שנים.
זבולון אורלב: הוראת המעבר שמעון שפעל 10 שנים ומעלה, בסמל מעון, הרישיון שלו יהיה למשך 5 שנים, בהוראות המעבר.
מירב ישראלי: מבנה ציבורי.
זבולון אורלב: ההגדרות של מבנה ציבורי.
מירב ישראלי: נצטרך את המשטרה פה.
זבולון אורלב: את המשטרה אני לא צריך, בשביל מה את צריכה את המשטרה?
מירב ישראלי: טוב, אני אנסה לברר את זה קודם.
מירב ישראלי: העניין של כתב אישום, אתם תחזרו אלינו גם, נכון?
זבולון אורלב: חברים, יש לנו נושאים שאפשר לגמור אותם ביום שלישי.
זבולון אורלב: אל תאלצו אותי לקבוע עוד ישיבה עד -17 כי זה יהיה ביום ובשעות מאוד לא נוחות לכם.
זבולון אורלב: אני מבקש מהממשלה גם לסיים את כל ה...
מיטל להבי: ביום שלישי הזה אתה רוצה את ההצבעה?
זבולון אורלב: לא יודע, אם זה אפשרי.
זבולון אורלב: אין לנו הרבה.
מירב ישראלי: סמכויות מנהל כללי, יובל.
זבולון אורלב: מבחינתי, אל תחזור עם תשובה.
זבולון אורלב: רבותיי, תודה רבה, הישיבה נעולה.
זבולון אורלב: חברים, אנחנו פותחים את הישיבה הזאת להשלמה של דיון בהסתייגויות ואנחנו גם הבטחנו לחברי הכנסת שלא יכולים להיות שאנחנו נקריא את ההסתייגות שלהם, נקיים בהם דיון, נשמע את תשובות הממשלה, כדי שהיום אנחנו רוצים לגמור את כל יתר הדברים ונישאר עם חוק שהקראנו אותו.
זבולון אורלב: יש הצעה של הוועדה, לקראת הצבעות, ולקראת הדיון עם השר ביום שני.
זבולון אורלב: בטח ביום שני בבוקר יהיו עוד פעם הודעות.
זבולון אורלב: השיטה שתהיה שמירב תקרא את ההסתייגות ואם מישהו רוצה רשות דיבור, יוכל לקבל ואם הממשלה לא תרצה לדבר, אנחנו נכריח אותה לדבר.
זבולון אורלב: היא צריכה להגיב.
יובל אביעד: יש לי רק שאלה, מבחינת הסדר.
יובל אביעד: אם רוצים להביא השלמות לדברים.
זבולון אורלב: אחרי ההסתייגויות.
זבולון אורלב: נגמור את ההסתייגויות.
זבולון אורלב: יש לנו השלמות, בסדר גמור.
זבולון אורלב: החוק הזה מעסיק שבעה משרדי ממשלה: רווחה, אוצר, משפטים, חינוך, פנים, ביטחון פנים, בריאות.
זבולון אורלב: חברים, זמננו קצר, אנחנו רוצים להיות יעילים היום.
מירב ישראלי: אני רוצה רק להגיד שאתמול בלילה בעצם דפנה ואני סיימנו לנסח את החוק, כך שהנוסח שמונח לפניכם הוא בעצם נוסח אחרי ניסוח, מחולק ברגעים אלה ממש.
מירב ישראלי: בקיצור, זה הנוסח שאמור להיות הנוסח הסופי מבחינת הנסחית.
מירב ישראלי: לכן, אני מבקשת גם, יש עוד ישיבה ביום שני, יש שם דברים שהם היו במהות לא מנוסחים.
מירב ישראלי: אז לכן, תסתכלו על זה, כי לא היה לנו זמן.
זבולון אורלב: היום, אני לא בטוח שביום שני אני אאפשר את זה.
זבולון אורלב: אני לא יכול להבטיח שביום שני אני אאפשר.
מירב ישראלי: לא, אני אומרת, רק צריך לעבור על זה ולהגיד לי את הדברים, כדי שנספיק להניח.
זבולון אורלב: אני רוצה לשמור לעצמי את חופש הפעולה המלא, כיצד לנהוג.
זבולון אורלב: בשבוע הבא, כולל גם חופש הפעולה שמבחינתי הדיון הסתיים.
מירב ישראלי: אני רק צריכה לדעת אם יש הערות נוסח, אני לא אוכל להכניס אותן ברגע האחרון, זה מה שאני אומרת.
זבולון אורלב: מי שרוצה, שיעביר לך.
זבולון אורלב: אני מראש אומר, אני לא בטוח שאני אאפשר דיון.
זבולון אורלב: אם יש למישהו הערות נוסח, שיעביר עוד היום במייל.
זבולון אורלב: הוועדה לא צריכה לדון בנוסח.
מירב ישראלי: לא לא, זה לא העניין.
מירב ישראלי: יש דברים פשוט שהם במהות, צריך לחדד אותם.
מירב ישראלי: אז בגלל זה אני אומרת, שאם יש דברים שאנשים חושבים שהנוסח מחטיא את המהות, אז הייתי רוצה לדעת את זה.
זבולון אורלב: לדעתי, היועצת המשפטית פתחה פה פתח יותר מדי רחב שאני רוצה לצמצם אותו מאוד.
מירב ישראלי: אני מתנצלת.
זבולון אורלב: לא, את עשית את מלאכתך, ואני צריך לעשות את מלאכתי.
מירב ישראלי: תעבירו כמה מהר שאתם יכולים.
זבולון אורלב: יובל, אני רוצה להיות מוכן שמיום שני, יש לי את חופש הפעולה, יחד עם חוק ממשלתי, יחד עם הממשלה, להחליט על לוח הזמנים ולוח הפעילות.
זבולון אורלב: אני רוצה לשמור לעצמנו את חופש הפעולה.
זבולון אורלב: אני לא ראיתי שבחוק ששינסקי עשו את מה שאנחנו עושים פה.
זבולון אורלב: כן, שיש לו השפעות קצת יותר גדולות.
זבולון אורלב: אני מדבר עכשיו ברצינות.
זבולון אורלב: אני חושב שעשינו הליך חקיקה מושלם.
זבולון אורלב: לא רק מושקע, אלא מושלם.
זבולון אורלב: אני לא חושב שאי-פעם, חוק בסדר גודל כזה, עבר דיונים כל-כך יסודיים וכל-כך מקיפים.
זבולון אורלב: קדימה, חברים, חבל על הזמן.
מירב ישראלי: אני אלך לפי סדר ואני אגיד.
מירב ישראלי: היה את ההסתייגות בסעיף 1, הסתייגות שלך להוסיף את העניין של האו"ם.
מירב ישראלי: וההסתייגות של אנסטסיה מיכאלי, אורלי לוי וקדימה, להוסיף את סעיף המטרה, על-מנת להבטיח את קיומן, אתה זוכר, הם העלו את זה.
זבולון אורלב: טוב, ביחס להסתייגות שלי כבר קיימנו על זה דיון, אין צורך לדון.
זבולון אורלב: נדמה לי שגם ביחס לזה.
מירב ישראלי: אני רק מזכירה שזה היה.
מירב ישראלי: אם יש משהו נוסף להגיד, אז בסדר.
מירב ישראלי: היו כל מיני הגדרות ולדעתי לא כדאי להתעכב על זה, כי זה משהו שהוא בניסוח.
מירב ישראלי: הנושא של 25 – 30 היה 20, אני מזכירה.
מירב ישראלי: אני צריכה לעשות גם לי סדר.
זבולון אורלב: בסדר גמור, מירב, את עושה את שלך ואני עושה את שלי.
מירב ישראלי: אצלי יש את הרשימה המלאה, לכן אני מזכירה את הכל.
מירב ישראלי: יש, יחד עם התיקון בסעיף המטרה, יש את הוספת פרק של אחריות להקמת מסגרות לפעוטות, גם על זה דיברנו.
מירב ישראלי: יש הסתייגות של אנסטסיה מיכאלי, שרשות חינוך מקומית לא תגבה דמי שכירות לגבי מעון עם סמל מעון, זה לא דיברנו.
זבולון אורלב: רשות מקומית לא תגבה שכר-דירה עבור המעון.
קריאה: אבל זה לא נושא החוק.
מירב ישראלי: היא רוצה הסתייגות לחוק, שאומרת את זה.
זבולון אורלב: גברתי, את יכולה לטעון לנושא חדש, את יכולה להשיב לגופו.
זבולון אורלב: יש הסתייגות, אנחנו בהליך חקיקה, אתם צריכים להגיב על זה.
זבולון אורלב: היא רוצה להוסיף לחוק.
תמר אלמוג: אני בעד האמירה הזאת.
זבולון אורלב: גם אני.
תמר אלמוג: אבל צריכה להיות הסכמה של השלטון המקומי.
זבולון אורלב: זאת עמדת הממשלה?
קריאה: לא, מירב, תחזרי על ההסתייגות למען האוצר.
זבולון אורלב: אני רוצה לחזור על ההסתייגות ולומר, היא רוצה הסתייגות, יש רשויות מקומיות שנוהגות לעת האחרונה לתבוע שכר דירה ממעונות ציבוריים, במבנים ציבוריים.
קריאה: שכפופים לצו מחירים.
זבולון אורלב: דהיינו, שכמו שעיריית ירושלים תתחיל לגבות שכר דירה מהמוכר שאינו רשמי בפועל במבני ציבור.
קריאה: מה ההסתייגות?
זבולון אורלב: שלא תגבה.
קריאה: רשות חינוך מקומית לא תגבה דמי שכירות או דמי שימוש, עבור נכסים בבעלותה המשמשים כמסגרת לפעוטות, המופעלת על-ידי ארגון בעל סמל.
קריאה: אני שומע את זה פעם ראשונה עכשיו.
תמר אלמוג: אני מכירה את זה מקרוב, כי באים עם תלונות כאלו לפתחנו ועושים את ההתמודדות הזאת נקודתית מול כל רשות וזה בעייתי.
רן רזניק: יש כאן סוגיה תקציבית, לגבי משרד הפנים.
זבולון אורלב: חברים, אני משאיר את זה כרגע בגדר הסתייגות ואני מבקש שאם אפשר עד יום שני, תבדקו את הדבר הזה, שוב, אני רוצה לחדד את העניין.
זבולון אורלב: במוסדות חינוך אין נוהגים, הרשויות המקומיות, לגבות שכר דירה עבור מבנים הניתנים וגני ילדים, כולל גם גני ילדים, לא גובים עבור ה, זה מבני ציבור שלשמם הם הוקמו.
זבולון אורלב: היה לי ויכוח גדול מאוד עכשיו עם ראש העיר בראש העין.
זבולון אורלב: הוא פתאום החליט, בזכותי הוא דחה את זה קודם כל בשנה.
זבולון אורלב: אמרתי לו – תשמע, אתה, זה לא עולה על הדעת, הדבר הזה.
זבולון אורלב: מי שמך?
זבולון אורלב: מה, אתה, מה, אתה גם גובה מהחינוך החרדי על המבנים שאתה נותן להם?
זבולון אורלב: ובינתיים שכנענו אותו.
זבולון אורלב: אבל אני שוב, הרשויות המקומיות במצוקתן, אולי הם מצאו איזה פתח חדש להתעשר ולהגדיל את הכנסותיהם.
זבולון אורלב: אני שמח גם על התגובה שלך.
זבולון אורלב: יכול להיות שצריכים להסדיר את זה בחוק.
זבולון אורלב: אני גם חושב שזה לא קשור לחוק הזה.
רן רזניק: יכול גם מכיוון אחר, יכול להיות מצב שרשות מקומית, חשוב להגדיל את ההיצע, תפנה למעונות יום, פרטי, הזכירה גנים פרטיים ואז היא לא תוכל לבצע דבר כזה, בגלל הסעיף הזה.
זבולון אורלב: העניין הוא שזה לא קשור לחוק הזה.
זבולון אורלב: הוא לא קשור לחוק.
מירב ישראלי: אז הסתייגות.
זבולון אורלב: קדימה, הסתייגות, כן.
מירב ישראלי: ברגע שאנחנו דנים בהסתייגות, אפשר אחר-כך, חברי כנסת, כל חברי הכנסת שמסתייגים אני אוסיף אותם להסתייגות הזאת.
מירב ישראלי: היתה הסתייגות שעלתה תוך כדי דיון, באחת הישיבות הקודמות של חברת הכנסת זוארץ, היא ביקשה בסעיף מה שהוא עכשיו, שהוא עדיין 7, יש הממונה סבר לגבי העבירה, הממונה סבר כי בשאלותיו הראה מתן רישיון הפעלה למבקש עלול לסכן פעוטות או לפגוע בטובתם, היא רצתה שזה לא יהיה או אלא ובלבד, זאת אומרת, רק עבירה אחרת שמסכנת פעוטות.
יובל אביעד: בסעיף 7.1. א'.
זבולון אורלב: אנחנו מקדמים בברכה את המנכ"לית של הרשות הלאומית למעמד האישה, גב' ורד סוויד.
מירב ישראלי: 7.1.א', בסוף, היא רוצה לא או אלא בלבד.
מירב ישראלי: עמ' 6.
מירב ישראלי: היא ביקשה את זה באחת הישיבות.
מירב ישראלי: זה שני סוגים של עבירות שונות.
זבולון אורלב: אתה מסכים?
זבולון אורלב: אתה מתנגד?
זבולון אורלב: מה המצב?
מירב ישראלי: היא רצתה לצמצם את סוג העבירות שבגינן לא נותנים רישיון, זה מה שהיא רצתה.
זבולון אורלב: מה הנימוק.
יובל אביעד: החלטת הממשלה היא לא.
יובל אביעד: מכיוון שאנחנו חושבים שיש להבטיח את שלומם ובטיחותם של הפעוטות גם בנושא העבירות.
יובל אביעד: יש לחוק הזה גם תוספת קבועה ולכן אנחנו חושבים שאין מקום לשים את ההסתייגות.
זבולון אורלב: הוועדה סבורה גם היא כמוך וזו תהפך להיות הסתייגות.
נירית להב קניזו: סליחה, אם אפשר להעיר לעניין שינוי נוסח באותו סעיף 7.1.א'.
נירית להב קניזו: בנוסח הקודם היה ולא תלויים ועומדים נגדם הליכים פליליים ושיניתם את זה – ולא הוגש נגדם כתב אישום.
נירית להב קניזו: זה הבדל מהותי, זה לא הבדל בנוסח.
מירב ישראלי: נכון, זאת היתה החלטה של הוועדה.
זבולון אורלב: החלטה, כך החלטנו.
מירב ישראלי: זו היתה החלטה להפריד.
זבולון אורלב: זה לא נוסח.
מירב ישראלי: יש שיקול דעת, אני יודעת שיש את הבעיה של עניין של כתב אישום, אבל בכל-זאת החליטו, שרק לגבי, מהרגע שהוגש כתב אישום זה אוטומאטית אין רישיון, ולגבי טרום כתב אישום, יש שיקול דעת לממונה.
מירב ישראלי: מכיוון שהוא עורך שימוע, אז האדם יוכל להביא אתו את האינפורמציה בפני הממונה.
מירב ישראלי: איפה הדברים עומדים.
מירב ישראלי: היה את ההתנגדות, אני מזכירה, של חברת הכנסת אורלי לוי, שזה יהיה בתוספת ולא בתקנות, בסעיף 7א', שעכשיו 7א'.
מירב ישראלי: מה שהיא רצתה זה שייכתב תוספת, ובעצם התוספת תישאר ריקה ואז השר יצטרך להביא את מה שהוא צריך להביא בתקנות, הוא יצטרך להביא בחקיקה ראשית.
מירב ישראלי: זאת המשמעות של ההסתייגות.
מירב ישראלי: יהיה תוספת.
מירב ישראלי: מה שעושים, עושים תוספת ריקה.
מירב ישראלי: ואז הוא צריך לתקן את התוספת.
רן רזניק: מה, בתיקון הוא מתקן בצו?
מירב ישראלי: לא בצו.
מירב ישראלי: הוא צריך בעצם לחוקק את התוספת.
זבולון אורלב: מהותית זה אותו דבר.
זבולון אורלב: מבחינה מהותית זה אותו דבר.
מירב ישראלי: זה שלוש קריאות בכנסת.
רן רזניק: כל ההיגיון מאחורי התוספת.
מירב ישראלי: פעם ראשונה.
זבולון אורלב: הפעם הראשונה זה שלוש קריאות.
רן רזניק: אנחנו מתנגדים.
רן רזניק: זה מסרבל לשווא.
זבולון אורלב: זה מי שלא רוצה את החוק, אומר את זה.
מירב ישראלי: אם אני מבינה את ההסתייגות, כי הם לא אומרים תוספת פלוס הוראות בתוספת.
זבולון אורלב: הבנתי, הבנתי.
מירב ישראלי: OK.
מירב ישראלי: טוב.
מירב ישראלי: יש עוד הסתייגות, זה אני מודה שאני לא לגמרי מבינה אותה.
מירב ישראלי: בסוף הסעיף הזה, סעיף, מה שעכשיו 7א', חברת הכנסת לוי מציעה, השר, לאחר ששמע נציגים מטעם בעלים ומפעילים, של מעונות, רשאי לשנות מעת לעת את התנאים לפעילותו של מעון היום לפעוטות.
מירב ישראלי: צריך להבין, ההסתייגות הזאת, או שצריך לעשות חובת התייעצות באופן כללי, לגבי התקנת התקנות, הרי יש לו סמכות בכל מקרה לתקן.
מירב ישראלי: אני פשוט רשמתי לי את זה בראשי פרקים.
מירב ישראלי: הם הגישו לי את זה בשלבים.
מירב ישראלי: אמרתי, מה שאנחנו דנים בו, אז אפשר לצרף את כל חברי הכנסת.
מירב ישראלי: הרעיון הוא, האם צריך התייעצות.
מירב ישראלי: השר הרי מוסמך לשנות את התקנות מעת לעת, לא צריך להגיד את זה, יש לו סמכות.
מירב ישראלי: לכן, ההסתייגות עצמה, היא בעצם לנושא של ההתייעצות.
זבולון אורלב: היא רוצה לחייב את השר, לפני שהשר מתקין תקנות, שתהיה התייעצות עם נציגי הארגונים, נקרא לזה, בסדר?
מירב ישראלי: בעלים, זה קצת בעיה, כי זה אמורפי.
יובל אביעד: חובת ההתייעצות היא חובה שהיא קבועה על-פי הדין, אנחנו מתייעצים עם מי שהוא רלוונטי, גם הצעת החוק עצמה עברה לארגונים, ככה שאנחנו, הם רלוונטיים לתחום הזה.
יובל אביעד: אז אני לא צריך שזה יהיה כתוב בחוק כדי שאני אעשה את זה.
מירב ישראלי: הם רוצים שזה יהיה כתוב בחוק.
רן רזניק: אין סיבה.
יובל אביעד: אין סיבה, לגבי החקיקה בשיקול דעת.
רן רזניק: יש המון המון שחקנים בשוק מעבר לארגונים עצמם, זה רק משהו שיעכב ויסרבל את הפרוצדורה.
זבולון אורלב: אתה אומר דבר שונה ממה שהוא אומר.
זבולון אורלב: הוא אומר, בין כה וכה, מתקיימות כל הזמן התייעצויות.
זבולון אורלב: לא עולה על הדעת שהשר יושב בחדר אטום ויחליט על גיבוש תקנות והדרך המסודרת, השלטונית, היא שלפני התקנת תקנות מתייעצים בדרך-כלל עם הנוגעים בדבר.
זבולון אורלב: אתה אומר שלא צריכים להתייעץ וזה מסרבל, רן, אתה אומר דבר הפוך.
רן רזניק: אני אומר שצריך לעגן בחקיקה, חובה של התייעצות, זה עולם אחר.
זבולון אורלב: אתם אומרים שזה בין כה וכה קיים.
זבולון אורלב: הלאה, הסתייגות.
מירב ישראלי: הם רצו בעלים וארגונים, זאת אומרת, כל מיני אנשים שנוגעים בדבר.
זבולון אורלב: יש לי בעיה פרקטית.
זבולון אורלב: אין כאן ארגונים יציגים.
זבולון אורלב: זה בעיה.
זבולון אורלב: בחקיקה יש כאן בעיה כי אין נציגות מוסמכת.
מירב ישראלי: למעשה, יש חקיקות שיש בהן התייעצות עם ארגונים שעוסקים בנושאים.
מירב ישראלי: יש את ההסתייגות לגבי פטור לחמש שנים, סליחה, רישיון מיידי ולחמש שנים, לסמל מעון.
זבולון אורלב: דיברנו.
מירב ישראלי: אבל לא סגרנו את זה לגמרי.
יובל אביעד: כן, אנחנו נדון בזה בהשלמה.
זבולון אורלב: לא לא, כרגע זאת הסתייגות, אני רוצה להשאיר את ההפתעות לשר ביום שני.
מירב ישראלי: הסתייגות.
מירב ישראלי: יש פה הסתייגויות של חברת הכנסת אנסטסיה מיכאלי ואורלי לוי, הן גם בהסתייגות הזאת, של החמש שנים, וגם מחיקת סעיף 14ב'.
זבולון אורלב: מה זה 14ב'?
מירב ישראלי: תקופת תוקפו של רישיון.
מירב ישראלי: על אף הוראות סעיף קטן (א), רשאי הממונה לתת רישיון הפעלה או לחלקו לפי העניין, לתקופות קצרות מהתקופות האמורות באותו סעיף קטן, מטעמים מיוחדים שיירשמו.
יובל אביעד: אבל את מחקת משהו.
זבולון אורלב: ב' מחוק.
מירב ישראלי: אז רגע.
מירב ישראלי: שנייה.
מירב ישראלי: אז אני עובדת עם כמה נוסחים.
מירב ישראלי: כי זה קודם עם הסתייגויות, אז בעצם ההסתייגות מתייתרת.
מירב ישראלי: שוב הסתייגות של חברות הכנסת זוארץ ואורלי לוי, לגבי סעיף 15.
מירב ישראלי: במקום סעיף 15 הן מציעות.
זבולון אורלב: רגע, רגע, מה אומר סעיף 15?
מירב ישראלי: סעיף 15 נשאר.
מירב ישראלי: זה ביטול או התליה או פקיעה של רישיון.
זבולון אורלב: מה הם מציעים?
מירב ישראלי: הם מציעים משהו הרבה יותר כללי ומצומצם.
מירב ישראלי: נוכח הממונה כי לא נתקיים או חדל להתקיים או הופר תנאי מתנאי הרישיון או שהרישיון ניתן על סמך מידע כוזב, רשאי הוא להתרות בכתב בבעל הרישיון ואם התנאי לא יקוים תוך שלושה חודשים מיום ההתראה, רשאי הממונה לבטל את הרישיון או להתלותו.
מירב ישראלי: הוראות סעיף זה לא יחולו אם לא ניתן לקיים את התנאי.
מירב ישראלי: מי שרישיונו בוטל כאמור בסעיף קטן (א) רשאי לערור על כך בפני ועדת ערר.
זבולון אורלב: זה הסתייגות.
זבולון אורלב: כי אנחנו בסעיף 15 פירטנו יותר.
זבולון אורלב: למשל, הוכרז כל העניין של פסול דין ופושט רגל, והעניין של הפרעה להפעיל את סמכויותיו.
יובל אביעד: הנוסח לא חורג מהאחידות בחקיקה, אדוני.
זבולון אורלב: הנוסח שלנו.
יובל אביעד: שלנו.
יובל אביעד: לא חורג מהאחידות בחקיקה.
זבולון אורלב: לא, להפך, הנוסח הזה הוא מאוד רחב, יכול להביא כאן לאי-בהירויות, אנחנו רצינו כל דבר להבהיר במדויק.
זבולון אורלב: אנחנו רצינו, בנושא התליה, חבר הכנסת מקלב, שלא יהיו דברים אמורפיים, אלא דברים שיהיו מפורטים מה כן ומה לא, והם משום מה, הפוך.
אורי מקלב: זה בא לחזק את המעמד של המעונות.
זבולון אורלב: לצמצם את תחום הוויכוחים ואי-ההבנות ואי-הבהירות.
זבולון אורלב: מה שהם כתבו כאן, זה לא נתקיים, מה הופר תנאי, איזה תנאי וכו'.
זבולון אורלב: פה קבענו לפי איזה סעיף ואיזה תנאים וכו'.
זבולון אורלב: זה אני אשכנע אותם לקבל.
מירב ישראלי: כרגע אני משאירה את זה כהסתייגות.
זבולון אורלב: בעיני זה הסתייגות, כן, כרגע זה הסתייגות.
מירב ישראלי: יש הסתייגות שגם, אני לא יודעת אם יעמדו עליה, של אורלי לוי גם, יכול להיות גם של נוספים, ב- 17, בעניין של המשך ההפעלה של מעון.
מירב ישראלי: הם רצו מנכ"ל במקום ממונה ואנחנו לדעתי עשינו את זה כבר באישור מנכ"ל.
מירב ישראלי: אז אני לא יודעת אם הם יעמדו על להחליף את המנכ"ל.
זבולון אורלב: לא לא, אני שכנעתי אותה, אני אמרתי לה, כן.
זבולון אורלב: אני בשיחה אמרתי לה והיא יורדת.
זבולון אורלב: ולא רק זה, גם עוד מישהו רצה את זה והסברתי להם שבמקומות הקריטיים הכנסנו את המנכ"ל.
מירב ישראלי: אז אני מורידה את ההסתייגות הזאת.
זבולון אורלב: הורדנו את העול מהממונה.
מירב ישראלי: יש את ההסתייגות שגם עלתה כבר בישיבה הקודמת, של מחיקת כל פרק ד'.
מירב ישראלי: מחיקת המבדקות, הגופים הבודקים.
מירב ישראלי: אצלי כתוב חברת הכנסת זוארץ ואנסטסיה מיכאלי ואורלי לוי.
זבולון אורלב: אנחנו, כשקבענו את הנוסח, הבנו שהמבדקות האלה הן תנאי הכרחי לקיום החוק, כיוון שמדובר ב- 15,000 מבדקות ואי-אפשר לצפות ששירות המדינה יחזיק צבא עובדי מדינה שהוא לפעמים גם עונתי לתקופות וכדומה, וזה לא מלאכות, הואיל וגם המבדקות לא עוסקות בתחומים שיש בהם שיקול דעת ולא בתחומים של סמכויות שלטוניות, לא ראינו סיבה שבגללה נכשיל את החוק.
זבולון אורלב: על כל פנים, הבנו שמבחינת הממשלה הוא תנאי הכרחי לקיום החוק, עד כדי משיכתו ולכן אנחנו התפשרנו על הסוגיה הזאת.
זבולון אורלב: ולא רק זאת, אני אומר לכם גם גלוי.
זבולון אורלב: לא רק זה, אני הצעתי גם בפיתרון, שהסעיף הזה יחול לא רק לפני הרישיון אלא גם אחרי הרישיון, ואז זה פותר את כל הבעיות.
רן רזניק: זה מה שהם עשו בסופו של דבר.
רן רזניק: אבל זה נושא חדש.
זבולון אורלב: לא לא לא, זה לא נושא חדש, יועצים מומחים זה נושא חדש.
רן רזניק: בתוך זה.
זבולון אורלב: לא בתוך זה.
מירב ישראלי: בעלי המקצוע.
זבולון אורלב: בעלי מקצוע לא נכנס כרגע.
מירב ישראלי: לא נכנס.
זבולון אורלב: לא לא.
זבולון אורלב: כרגע, בעלי המקצוע, היועצים המומחים, לא נכנס כרגע, עדיין הוא לא בחוק.
זבולון אורלב: אנחנו לא בחוק, הוא לא בחוק.
זבולון אורלב: אני לא יכול להכניס אותו לחוק, כשיש טענה לנושא חדש שלא נידון, מה אתה, איך אני יכול לעשות כזה דבר?
זבולון אורלב: ידידי, אני לא יכול להכניס לנוסח החוק דבר שחברת כנסת טענה שזה נושא חדש ואני לא הבאתי אותו לדיון בוועדת הכנסת, איך אני יכול להכניס?
זבולון אורלב: אתם מבקשים ממני דבר לא תקין.
רן רזניק: לא לא לא.
רן רזניק: לא מבקשים.
מירב ישראלי: יש אותו בנפרד, יש את הנוסח בנפרד.
זבולון אורלב: איזה סעיף?
זבולון אורלב: איזה סעיף זה המבדקות?
מירב ישראלי: זה פרק ד'.
מירב ישראלי: כל פרק ד'.
מירב ישראלי: עמ' 19.
מירב ישראלי: יש את הנוסח שאתם הבאתם.
יעקב פרידברג: הסיבה שאני שואל את השאלה זה מפני שבנוסח הזה יש הסדר, מלבד העניין של בעלי המקצוע, יש הסדרים אחרים שהם כן מהותיים בעינינו, בכל מקרה.
מירב ישראלי: בנושא של הגופים הבודקים?
מירב ישראלי: אז אם אתם רוצים להפריד.
זבולון אורלב: מה הבעיה שתוסיפו ב- 20.
זבולון אורלב: תסתכל רגע על סעיף 20.
זבולון אורלב: הממונה רשאי לצורך קבלת החלטה לפי פרק ג' לעניין מתן רישיון הפעלה או חידושו.
יובל אביעד: או בדיקת התנאים לפעילותו של מעון.
זבולון אורלב: בדיקה מעת לעת של התנאים לקיום הרישיון, או בדיקה מעת לעת לצורך.
מירב ישראלי: שזה רק רשימת תיוג.
זבולון אורלב: רק רשימת תיוג.
יעקב פרידברג: לצורך הכניסה מעת לעת שהיא או לחידוש רישיון או פיקוח או מתן רישיון ראשון, אנחנו סבורים שצריך הסכמה שהיא יותר משמעותית.
זבולון אורלב: אז אמרתי.
מירב ישראלי: אבל הרעיון זה הסמכה אישית של השר.
מירב ישראלי: אז אל תגיד למי, תגיד שתהיה הסמכה של השר.
יעקב פרידברג: אז הדברים נמצאים בנוסח.
מירב ישראלי: לא, אבל שם זה בעלי מקצוע.
זבולון אורלב: מה, עשיתם פה פרק, פוצצתם את העניין.
זבולון אורלב: יש לי שאלה אליך, יעקב.
יעקב פרידברג: אפשר לפתור את העניין, לדעתי.
זבולון אורלב: אני יכול להיות חלק מהדיון גם כן?
זבולון אורלב: תסתכל רגע לסעיף 20.
זבולון אורלב: אם יהיה כתוב – הממונה רשאי, לצורך קבלת ההחלטה לפי פרק ג' לעניין מתן רישיון הפעלה או חידושו או לצורך בדיקה מעת לעת של התנאים לקיום הרישיון.
מירב ישראלי: ולהוסיף את ההסמכה של השר.
יעקב פרידברג: לא, נוכל לקבל את הנוסח הזה בהתקיים התנאים הנוספים שפורטו בצורה טובה לדעתי ועל דעת כל הממשלה בנוסח שהונח בפניכם ועבדנו עליו.
מירב ישראלי: אז זה לא משהו לפתור.
יעקב פרידברג: יש שם, אפשר מילה אחת?
זבולון אורלב: כן, בטח.
יעקב פרידברג: יש שם, למשל, אני אתן דוגמה, למשהו שהכנסנו שם שאז יאפשר לנו.
יעקב פרידברג: מה שאתה בעצם אומר, קיים שם, רק שיש שם, וכמו שמירב אומרת, העניין של ההסמכה, אפשר להכניס אותו בלי לנקוט במילים בעלי מקצוע.
יעקב פרידברג: העניין הוא, ההסכמה של הנבדק בבדיקה, זה לא קיים.
מירב ישראלי: לזה לא תהיה התנגדות, לדעתי.
מירב ישראלי: זה דווקא לטובת המסגרות.
יעקב פרידברג: אני מסכים.
יעקב פרידברג: ולכן אני חושב שצריך לקיים דיון עקרוני.
זבולון אורלב: כנראה שאתה מורה לא טוב, כי היא לא הבינה ככה, אורלי.
יעקב פרידברג: היא ראתה את זה.
קריאה: היא לא ראתה.
זבולון אורלב: אז אולי תסביר לה.
זבולון אורלב: אם אתה מוכן להסביר לה באופן אישי, האם אתה מוכן להסביר לה?
יעקב פרידברג: אני אשמח לנסות.
מירב ישראלי: אז זה פתוח כרגע, מבחינתנו.
זבולון אורלב: אני לא ראיתי את הנוסח ההוא, דרך אגב.
זבולון אורלב: אם תוכלו להראות לי את הנוסח.
יעקב פרידברג: הלכנו כברת דרך משמעותית בניסיון לפתור את העניין.
זבולון אורלב: אני לא ראיתי אותו, זאת האמת.
זבולון אורלב: אני הייתי מוסיף אותו פה ולדעתי, ברגע שכתוב פה.
זבולון אורלב: לא התקיימה הפגישה.
מירב ישראלי: זהו, בגלל זה לא נתתי לך אותו.
זבולון אורלב: הממונה רשאי לתת למבקש היתר לשמש גוף בודק.
מירב ישראלי: הם הכניסו את זה, הם לא עשו בנפרד.
זבולון אורלב: זה בסעיף 21.
מירב ישראלי: הם שינו את כל הפרק.
מירב ישראלי: הם פשוט הוסיפו למבדקות עוד גורמים שמקבלים הסמכה.
זבולון אורלב: איפה כתוב שמותר לו להיכנס אחרי?
זבולון אורלב: את זה תראי לי.
אורי מקלב: מה זה נקרא הסכמת המסגרות?
זבולון אורלב: מה שהוא טוען, זה שאם אתה לא מסמיך בחוק, אז שיבוא מישהו לא עובד מדינה לגן, יגיד לו – מי אתה?
זבולון אורלב: לא מכיר אותך, לך הביתה.
זבולון אורלב: אני מכיר רק את המדינה.
מירב ישראלי: זה 25.
אורי מקלב: יותר נכון, גם עשו את זה.
זבולון אורלב: 25.
זבולון אורלב: בעל מקצוע שהוסמך לבצע בדיקות עזר, אני לא יודע מה זה בדיקות עזר.
זבולון אורלב: אם זה כתוב בדיקות עזר לפי רשימת טיעון, זה משהו אחר.
מירב ישראלי: כן, כן, זה בהתחלה.
זבולון אורלב: אתה רוצה – ניתנה הסכמה בכתב.
זבולון אורלב: אחרי זה תסביר לי, לא כרגע.
זבולון אורלב: נשגב מבינתי משהו, אבל לא עכשיו.
מירב ישראלי: זה נושא שעוד נשאר על השולחן.
מירב ישראלי: הדבר הבא שאצלי נמצא זה בסעיף 30.
מירב ישראלי: זה 24 מתחיל, 5.
מירב ישראלי: 24.5.
זבולון אורלב: 24 סעיף 5?
מירב ישראלי: עמ' 25.
מירב ישראלי: ב.
מירב ישראלי: מתעורר חשד למבקשות, חשד סביר, לביצוע עבירה.
זבולון אורלב: יובל, אתה צריך להשיב.
זבולון אורלב: אתה ויעקב.
מירב ישראלי: גם נירית פה.
מירב ישראלי: אני גם שוחחתי אתה על זה אתמול.
זבולון אורלב: גם נירית.
מירב ישראלי: חשד סביר לביצוע העבירה והדבר השני זה שהחקירה תהיה מחוץ לכותלי הגן.
מירב ישראלי: שני דברים.